Otru de los grandes asturianos en Madrid será Xovellanos, renuevu de la nobleza de Xixón, ministru de Carlos IV y al que se-y deben numberoses reformes na época de la Ilustración, asina como munchos proyeutos que nun llegaron a facese, como’l de la primer academia de la llingua asturiana, diseñada a imitación de la RAE y que de llegar a facese nel so momentu sería la segunda n’antigüedad de tol reinu.